Hirri Pütter
Kommunistisen seikkailujärjestelmän manifesti
Aave kummittelee erämaissa ja luolastoissa — kommunismin aave. Kaikki vanhan maan mahdit ovat liittoutuneet pyhään ajojahtiin tätä aavetta vastaan: kuninkaat ja lohikäärmeet, örkit ja shihiliskot, radikaalit ja kaupunkien poliisit. 
Missä on seikkailijajoukko, jota sen hallitsevat vastustajat eivät olisi herjanneet kommunistiseksi?
Tästä tosiasiasta seuraa kaksi johtopäätöstä: 
Kommunismin tunnustavat jo kaikki maamme vallat mahdiksi. 
Kommunistien on jo aika avoimesti esittää koko maailmalle katsantokantansa, tarkoituksensa, pyrkimyksensä ja panna tuota kommunismin aaveesta tekaistua tarua vastaan puolueen oma manifesti. 
Tässä tarkoituksessa ovat mitä erilaisimpiin rotuihin kuuluvat kommunistit pitäneet kokouksen pääkaupungissa ja laatineet seuraavan Manifestin, joka julkaistaan commonin, latinan, elfin, goodin , neutralin, chaoticin, kääpiön, orcin ja hobgoblinin kielellä. 

 
I. Pahikset ja seikkailijat
Koko tähänastisen yhteiskunnan historia on ollut luolataistelujen historiaa. 
Vapaa ja orja, seikkailija ja örkki, maagi ja lumottu vastustaja, haltia ja pikkumainen taikakaupan pikkupahis, lyhyesti sanoen sorrettu ja sortaja ovat aina olleet vastakkain, käyneet keskeytymätöntä, milloin peitettyä, milloin avointa taistelua, mikä joka kerta on päättynyt koko yhteiskunnan vallankumoukselliseen uudistamiseen tai taistelun alla olevien luolien voimasuhteiden muuttumiseen. 
Tuhoutuneen yhteiskunnan luolien uumenista noussut nykyaikainen pahisten yhteiskunta ei poistanut luolavastakohtia. Se asetti vain vanhojen tilalle uusia luolia, uusia sorron edellytyksiä, uusia taistelumuotoja. 
Meidän aikakautemme, pahisten aikakausi, on kuitenkin erikoinen siinä suhteessa, että se on yksinkertaistanut luolavastakohdat. Koko yhteiskunta jakautuu yhä enemmän kahteen suureen vihollisleiriin, kahteen suureen, vastakkaiseen ryhmään: pahiksiin ja seikkailijoihin. 
Keskiajan maaorjista saivat alkunsa ensimmäisten kaupunkien pikkupahikset; pikkupahiksista kehittyivät ensimmäiset oikeiden pahisten ainekset. 
Nykyajan pahikset ovat pitkän kehityskulun, luolasto-olosuhteissa tapahtuneiden mullistusten sarjan tuote. 
Pahikset ovat esittäneet historiassa mitä kumouksellisinta osaa. 
Pahikset ovat hävittäneet kaikki idylliset suhteet, missä ne ovat päässeet valtaan. Ne ovat säälimättä repineet rikki hyvinvoivat luolastot, jotka olivat sitoneet ihmisen hänen “luonnolliseen esimieheensä”, eikä ole jättänyt ihmisten välille mitään muuta sidettä kuin alastoman edun, tunteettoman “käteisellä maksamisen”. Se on hukuttanut uskonnollisen hurmion, ritarillisen innostuksen. Ne ovat, sanalla sanoen, asettaneet uskonnollisten ja poliittisten harhakuvitelmien verhoaman riiston tilalle avoimen, häpeämättömän, suoran ja raa'an riiston. 

II. Kommunismin toteuttaminen
Ensimmäisenä askeleena seikkailijoiden vallankumouksessa on seikkalijoiden nouseminen hallitsevaksi luokaksi, luolademokratian valloittaminen. 
Seikkailijat käyttävät herruuttaan ottaakseen vähitellen pois pahiksilta pääoman, keskittääkseen kaikki seikkailuvälineet seikkailjoiden haltuun ja lisätäkseen mahdollisimman nopeasti luolastovoimien määrää.
Luonnollisesti tämä voi aluksi tapahtua vain käymällä despoottisesti käsiksi omistusoikeuteen ja pahisten luolastosuhteisiin, siis toimenpitein, jotka näyttävät taloudellisesti riittämättömiltä ja kestämättömiltä, mutta jotka liikkeen edelleen kehittyessä vaihtuvat täydellisempiin muotoihin ja ovat välttämättömiä keinoja koko luolastotavan mullistamiseen. 
Nämä toimenpiteet tulevat luonnollisesti olemaan erilaisia eri paikoissa. 
Edistyneimmissä paikoissa voidaan kuitenkin melko yleisesti soveltaa seuraavia toimenpiteitä: 
 1.	Luolaomaisuuden pakkoluovutus ja tasajako kaikille seikkailijoille.
 2.	Voimakkaasti asteittain ylenevä verotus pahiksille. 
 3.	Perintöoikeuden lakkauttaminen.
 4.	Kaikkien ulkomaille siirtyneiden örkkien ja kapinallisten omaisuuden takavarikoiminen. 
 5.	Luolaston aarteiden keskittäminen seikkalijoiden käsiin.
 6.	Koko hevosliikenteen keskittäminen seikkailijoiden käsiin. 
 7.	Maan tehtaiden ja tuotantokaluston lisääminen, maan raivaaminen viljelykseen ja maiden parantaminen yhteisen suunnitelman mukaisesti. 
 8.	Samanlainen työvelvollisuus kaikille, haltia-armeijan järjestäminen varsinkin maanviljelystä varten. 
 9.	Maanviljelyksen ja teollisuuden harjoittamisen yhdistäminen; vaikuttaminen siihen suuntaan, että kaupungin ja maaseudun välinen vastakohtaisuus tulee vähitellen poistetuksi. 
 10.	Kaikkien  puolituisten (halfling) yhteiskunnallinen maksuton kasvatus. Puolituisten tehdastyön poistaminen nykyisessä muodossaan. Kasvatuksen yhdistäminen aineelliseen tuotantoon jne. 
Vanhojen pahisten luoliin ja luolavastakohtiin perustuvan yhteiskunnan sijaan tulee yhteisö, jossa kunkin yksilön vapaa kehitys on kaikkien vapaan kehityksen edellytyksenä.